text: Ny træner skal redde FC Fredericia
  14 april 2015 kl. 11.47
  Peter Sørensen stod tirsdag for første gang i spidsen for bundholdet FC Fredericia og skal nu forsøge at redde holdet fra nedrykning.
  
  Det er den tidligere AGF- og FC Fredericia-træner, der resten af sæsonen skal stå i spidsen for holdet, der lige nu ligger til nedrykning fra 1. division.
  Peter Sørensen var i dag for første gang på træningsbanen med spillerne og første vigtige opgave bliver søndagens opgør mod et andet bundhold Brønshøj.
  Peter Sørensen har tidligere med succes været træner i klubben og var i sæsonen 2009/10 tæt på en oprykning til Superligaen.
  Klubben valgte mandag at fyre træner Nicolai Wael efter en lang række dårlige resultater og holdet har ikke vundet i de seneste 15 opgør i 1. division.
  FC Fredericia spiller på hjemmebane søndag klokken 14 og klubben har besluttet, at der er fri entre til kampen.
  